REPUBLIKA HRVATSKA

CENTAR ZA ODGOJ, OBRAZOVANJE

I REHABILITACIJU KRIŽEVCI

KLASA: 003-01/18-01/09

URBROJ: 2137-82/18-04

--------------------------------

Križevci, 2 .8.2018.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 7/17.), članka 38. do 42. Zakona o ustanovama (Narodne novine broj:76/93., 29/64., 47/99 i 35/08), te članka 89.stavka 3. i članka 90. Statuta Centra za odgoj, obrazovanje i rehabilitaciju Križevci, Školski odbor uz prethodnu suglasnost ministrice Ministarstva znanosti i obrazovanja na sjednici održanoj 2.kolovoza 2018. godine donio je

**O D L U K U**

**O IMENOVANJU RAVNATELJICE CENTRA ZA ODGOJ, OBRAZOVANJE I REHABILITACIJU KRIŽEVCI**

MIHAELA BRKIĆ, profesor defektolog, imenuje se ravnateljicom Centra za odgoj, obrazovanje i rehabilitaciju Križevci na vrijeme od pet godina s danom 1. rujna 2018. godine

**O b r a z l o ž e n j e**

Školski odbor Centra za odgoj, obrazovanje i rehabilitaciju Križevci raspisao je 12.lipnja 2018.godine natječaj za izbor i imenovanje ravnatelja/ice Centra za odgoj, obrazovanje i rehabilitaciju Križevci.

Natječaj je objavljen 14.lipnja 2018. godine u 24 sata – nacionalno izdanje.

U natječajnom postupku zaprimljena je jedna prijava kandidatkinje, za kandidatkinju je utvrđeno da ispunjava sve uvjete natječaja.

U skladu s člankom 127. Zakona o odgoju i obrazovanju u osnovnoj i srednjoj školi održane su sjednice Učiteljskog vijeća, Vijeća roditelja i Skup radnika centra, a nakon provedenog postupka tajnog glasovanja navedena tijela dostavila su predsjedniku Školskog odbora pisane Zaključke o stajalištima tih tijela u postupku izbora i imenovanja ravnatelja.

Članovi Školskog odbora javnim glasovanjem su sukladno sa stavkom 9. članka 127. Zakona o odgoju i obrazovanju u osnovnoj i srednjoj školi za ravnateljicu izabrali Mihaelu Brkić, prof.

Sukladno članku 127.stavku 4. i 5. ministru Ministarstva znanosti i obrazovanja dostavljena je dokumentacija o izboru ravnateljice radi dobivanja prethodne suglasnosti prije imenovanja. Dokumentacija poslana u Ministarstvo znanosti i obrazovanja 10.srpnja 2018. i zaprimljena 11.srpnja 2018.godine.

Prethodna suglasnost ministra Ministarstva znanosti i obrazovanja nije uskraćena u roku od 15 dana od dana dostave te se sukladno članku 127.stavaku 5. Zakona i odgoju i obrazovanju u osnovnoj i srednjoj školi smatra da je suglasnost dana.

Prema navedenom Školski odbor Centra za odgoj, obrazovanje i rehabilitaciju Križevci odlučio je kao u izreci ove Odluke.

**Pouka o pravnom lijeku:**

Svaki prijavljeni kandidat na natječaj ima pravo pregledati natječajnu dokumentaciju te u roku od 15 dana od dana primitka Odluke o imenovanju ravnateljice zatražiti sudsku zaštitu pri Općinskom sudu mjesno nadležnom prema sjedištu Centra za odgoj, obrazovanje i rehabilitaciju Križevci.

Predsjednik Školskog odbora:

Dario Sokač

Dostaviti:

1. Mihaeli Brkić, prof.,
2. Ministarstvo znanosti i obrazovanja Zagreb, D. Svetice 38
3. Grad Križevci –Upravni odjel za odgoj, obrazovanje, kulturu, sport, socijalnu skrb, nacionalne manjine i turizam, I.Z.Dijankovečkog 12
4. Grad Križevci-Stručna služba, I.Z.Dijankovečkog 12
5. Ured državne uprave u Koprivničko-križevačkoj županiji,Koprivnica,A. Nemčića 5
6. Oglasna ploča i mrežna stranica Centra
7. Pismohrana